Josh Brolin skyder løs som arret cowboy – Filmskribenten
30. april 2010 /481 Kommentarer/i Nyheder, trailer /af Bjarke Friis Kristensen
Så landede den første fuldlængde trailer til den kommende tegneseriefilmatisering af Jonah Hex – og der er skrald på. På sådan en halvtumpet måde. De første billeder af den arrede antihelt Hex, som spilles af en brummende Josh Brolin var ikke specielt overvældende. Han så ikke nær så olm ud, som sit uhyggelige forlæg. Traileren lover da heller ikke dyster westernfilm, men snarere en oneliner-tynget og eksplosionsglad action-eskapade.
[youtube]http://www.youtube.com/watch?v=28OGcYuSSFU[/youtube]
Selvom der er godt gang i gaden, er jeg ikke umiddelbart oppe at ringe. Filmen kommer nok for mit vedkommende til at stå og falde med Brolins præstation. Han flankeres i filmen bl.a. af dullen Megan Fox, den evigtgyldig labre John Malkovich og så glæder jeg mig til at se Michael Shannon i action.
– Filmen er ind til videre sat til en dansk premiere d. 19. august.
Tags: Jonah Hex, Josh Brolin, trailer
http://filmskribenten.dk/wp-content/uploads/2018/11/logo.png 0 0 Bjarke Friis Kristensen http://filmskribenten.dk/wp-content/uploads/2018/11/logo.png Bjarke Friis Kristensen2010-04-30 09:46:002010-04-30 09:46:00Josh Brolin skyder løs som arret cowboy
En sprudlende tur ind i fantasien Farverige filmiske mashups